དེ་སྔའི་ཡི་གེའི་ནང་བརྗོད་ཟིན་པ་བཞིན།དགྲ་དམག་ཆིག་སྟོང་བསད།རང་དམག་བརྒྱད་བརྒྱ་ཤི་ཞེས་པ་ནང་བཞིན།ཚོང་དམག་ལ་རྒྱལ་ཕམ་མེད་མོད།ཐོབ་ཤོར་ལ་མང་ཉུང་ཡོད།ནང་སྒོས་སུ་གལ་སྲིད་རྒྱ་ནག་ནས་ནང་འདྲེན་ཚོང་ཟོག་ཡོད་ཚད་ལ་སྒོ་ཁྲལ་སྤར་ཡང་ཨ་སྒོར་ཁྲག་ཁྲིག་ལྔ་ལྷག་ལས་མེད་པས།གྲངས་ཀ་དེ་ནི་རྒྱ་ནག་གི་གྲོང་ཁྱེར་འབྲིང་ཞིག་གི་ས་ཁང་གི་ཚོང་ལས་བོངས་ཚད་ལས་མེད།ཡིན་ན་ཡང་དཔལ་འབྱོར་འཕེལ་རྒྱས་ཕྱི་འཚོང་ལ་བརྟེན་པའི་རྒྱ་ནག་གི་ཁེ་གཉེར་ལས་ཁང་དང་བཟོ་གྲྭ་མང་པོ་ཞིག་ལ་མཚོན་ན་སྒོ་ཁྲལ་སྤར་བ་དེ་ཆགས་འཇིག་ལ་ཐུག་པའི་རྡུང་རྡེག་ཅིག་ཡིན་དང་ཡིན།